Праца ў кіраўніка жывёлагадоўчай галіны турботная. Аднак па душы ініцыятыўнай, актыўнай, умелай вырашаць шматлікія арганізацыйныя пытанні Валянціне Шокель. Летам яна накіроўваецца на работу ў 5-6 гадзін. Вяртаецца пасля 22. У мужа такі ж шчыльны графік работы за рулём МТЗ-82. Працуе з сеялкай, граблямі, прэсам, плугам… Цяпер зачапіў гноеадвозчык і на МТФ Карпачова транспарціруе арганіку ад жывёлагадоўчых памяшканняў на пляцоўку для захоўвання.